มีอาการเจ็บๆตรงกลางอกค่ะ บางทีเจ็บตามซี่โครงบนเนินหน้าอกข้างซ้ายบ้างขวาบ้างเจ็บมา4วันแล้วจะเจ็บขึ้นมาเองแบบเจ็บๆหน่วงๆแล้วหายไปจะเปลี่ยนตำแหน่งเองไปเรื่อยๆค่ะเจ็บแบบทนได้ค่ะ
สวัสดีค่ะ อาการเจ็บกลางหน้าอกแบบหน่วงๆดังกล่าวมานั้น อาจจะเกิดจากการมีกระดูกอ่อนและกล้ามเนื้อบริเวณอกอักเสบ ทำให้เจ็บมีจุดกดเจ็บชัดเจน สัมพันธ์กับท่าทางการใช้งานได้ สาเหตุอื่นๆเช่น เจ็บจากกรดไหลย้อนมักเป็นแสบร้อน เจ็บจากแผลในกระเพาะอาหาร เจ็บจากเยื่อหุ้มปอดอักเสบ หรือถ้าเจ็บจากโรคหัวใจมักค่อนไปทางซ้าย เจ็บแบบตื้อๆเหมือนมีของหนักมาทับ เป็นต้นเบื้องต้นควรงดการทำงานหนักทุกชนิด ระวังการกระทบกระแทกบริเวณดังกล่าว กินยาแก้ปวดเพื่อบรรเทาอาการได้และหากมีอาการปวดมากขึ้น พักไม่ทุเลา เป็นมากจนรบกวนการใช้ชีวิต หรือปวดแบบตื้อๆดังกล่าวไป ควรรีบไปพบแพทย์